Óscar II de Suecia

Óscar II (bautizado como Oscar Fredrik),Arquivos da cidade de Estocolmo, arquivo da parroquia sa Corte, rexistros de nacementos e bautismos, volume C I: 5. nado o 21 de xaneiro de 1829 en Estocolmo, e finado na mesma cidade o 8 de decembro de 1907, foi rei de Suecia entre 1872 e 1907 e de Noruega entre 1872 e 1905.Darryl Lundy, Xenealoxía de Óscar II (Óskar II Bernadotte, King of Sweden) en The Peerage .

Era o terceiro fillo de Óscar I e de Xosefina de Leuchtenberg, e sucedeu ao seu irmán Carlos XV ni trono.

Aceptou a independencia de Noruega en 1905 ante as exixencias do seu Parlamento.

 Infancia e xuventude 
Ao seu nacemento en Estocolmo foi nomeado duque de Östergötland. Á idade de once anos entrou na Armada, onde alcanzou o grao de subtenente en 1845. Posteriormente comezou os seus estudos superiores na Universidade de Uppsala, destacando en matemáticas.

O 6 de xuño de 1857 contraeu matrimonio coa princesa Sofía de Nassau.

 Rei de Suecia e Noruega 
O 18 de setembro de 1872, aos 43 anos de idade sucedeu ao seu irmán máis vello o rei Carlos XV no trono da unión Suecia-Noruega, pois este falecera sen deixar descendencia masculina. Foi coroado na catedral de Estocolmo o 12 de maio de 1873 e na catedral de Nidaros o 18 de xullo do mesmo ano. Aínda que tanto o rei como a corte residían en Suecia, Óscar fixo un esforzo por falar fluidamente o noruegués.

miniatura|esquerda|180px|Óscar II retratado por Anders Zorn en 1898.

Pronto se deu de conta das dificultades dentro da unión, que xa daban mostras claras de fractura. Despois de varios meses de tensión entre Suecia e Noruega nos que incluso se fixo presente a ameaza da guerra, o parlamento noruegués logrou negociar co goberno central a separación formal de Noruega da unión con Suecia. A partir do 26 de outubro de 1905, Noruega erixiríase como unha monarquía constitucional. Ese mesmo día, Óscar renunciou aos seus dereitos dinásticos sobre Noruega. O monarca sueco declinou tamén a posibilidade de que algún membro da súa familia fora candidato ao trono noruegués. Foi sucedido en Noruega por Haakon VII,  neto de Carlos XV de Suecia. As malas relacións que tiveron lugar entre os dous países escandinavos melloraron significativamente nos últimos anos da vida de Óscar.

O seu reinado en Suecia desenvolveuse en paz, manténdose a nación afastada dos conflitos europeos. Por esa posición de neutralidade, Óscar II actuou como mediador nalgunhas disputas internacionais, como a de Venezuela co Reino Unido en 1896 polo territorio da Güiana Esequiba.

En 1889 e en 1899 mediou nas disputas que mantiñan o Reino Unido, Alemaña e os Estados Unidos por Samoa. En 1900 declarou o seu apoio o Reino Unido na segunda guerra dos bóers, cando a maior parte de Europa mostrábase hostil cara á intervención británica.Chisholm, H. (1911), p. 346.

 Vida intelectual 
Óscar II foi un distinguido escritor e afeccionado á música, e interesouse en mellorar a educación dos dous reinos que gobernou. En 1858 publicou, baixo autoría anónima, unha colección dos seus poemas líricos e narrativos, Memorias da Armada sueca, obra que obtivo o segundo premio na Academia Sueca.

As súas Contribucións á historia militar de Suecia nos anos 1711, 1712 e 1713 apareceron nos Anais da Academia e foron impresos de maneira separada en 1865. Os seus discursos, así como a súa obra O castelo Cronberg e as súas traducións do Cid de Johann Gottfried Herder e o Torcuato Tasso de Goethe foron reunidos en tres volumes en 1875 e 1876. As súas Memorias de Carlos XII foron traducidas ao inglés en 1879.

Publicou tamén ensaios de música e foi un gran coleccionista de obras musicais.

miniatura|80px|Monograma do rei Óscar II.

En 1881 fundou o primeiro museo ao aire libre do mundo, na súa residencia de verán cerca de Cristianía (actualmente Museo Popular Noruegués). O seu interese pola ciencia era moi grande, e foi un xeneroso patrocinador destas, particularmente das matemáticas. Entre outras accións, creou, con motivo do seu 60º aniversario, un concurso —cun premio dotado con 2.500 coroas— , para calquera científico que puidera dar resposta á pregunta de se o sistema solar era estábel a longo prazo.Stewart, I. (2001), p. 86.King Oscar’s Prize. Springer.Florin Diacu (marzo de 2016): The solution of the n-body problem .

O rei Oscar II tamén era un entusiasta da exploración ártica. Xunto co millonario sueco Oscar Dickson e o magnate ruso Aleksandr Mikháilovich Sibiriákov, foi o patrocinador de gran número de expedicións pioneiras árticas na década de 1800. Entre os emprendementos patrocinados polo rei, os máis importantes foron as exploracións de Adolf Erik Nordenskiöld no ártico ruso e en Groenlandia, así como as viaxe polares de Fridtjof Nansen no veleiro Fram (en noruegués, "Adiante").Aho, Maire (xaneiro de 1999): "AE Nordenskiöld Collection included in the Unesco Memory of the World Program", Tietolinja News, Helsinki, Finlandia.

 Morte 
O rei faleceu o 8 de decembro de 1907 no Palacio Real de Estocolmo. Os seus restos, como os da maioría dos reis suecos, repousan na Igrexa de Riddarholmen.

 Familia 
Casado coa princesa Sofía de Nassau, tivo catro fillos varóns:
 Gustavo (16 de xuño de 1858 - 29 de outubro de 1950). Duque de Värmland. Rei de Suecia. Casou con Vitoria de Baden, con descendencia.
 Óscar (15 de novembro de 1859 - 4 de outubro de 1953). Duque de Gotland até o 15 de marzo de 1888. Conde Bernadotte de Wisborg a partir desa data. Casou con Ebba Munck af Fulkila, con descendencia.
 Carlos (27 de febreiro de 1861 - 24 de outubro de 1951). Duque de Västergötland. Casou con Ingeborg de Dinamarca, con descendencia.
 Euxenio Napoleón (1 de agosto de 1865 - 17 de agosto de 1947). Duque de Närke. Non casou.

Ademais, supostamente Óscar tamén tivo varios fillos fóra do matrimonio, habidos, entre outras mulleres, con: 
 Anna Hofman-Uddgren, actriz sueca e cantante de cabaré,Anna Hofmann – varietéstjärna och filmregissör, catalogue of exhibition by that name at Stockholms Stadsmuséum 1998 with essays by Åke Abrahamsson and Marika Lagercrantz/Lotte Wellton. e
 Florencia Stephens, terratenente sueca.

Oscar II (a diferenza do seu pai) nunca recoñeceu oficialmente aos seus fillos ilexítimos. Tamén foi acusado de ter dous fillos coa actriz Marie Friberg,Sherlock Holmes and the King of Scandinavia  The Swedish Pathological Society. Nils e August Ekstam (o último nado en 1878).

 Galería de imaxes 

 Antepasados 
Antepasados de Óscar II de Suecia

 Escudos de armas 

Precedido por:Carlos XVRei de Suecia1872-1907Sucedido por:Gustavo VRei de Noruega1872-1905Sucedido por:Haakon VII

 Notas 

 Véxase tamén 

 Bibliografía 
 Chisholm, Hugh, ed. (1911): "Oscar II". Encyclopædia Britannica. 20 (11th ed.). Cambridge University Press.
 Stewart, I. (2001): ¿Juega Dios a los dados?. Barcelona: Crítica. ISBN 978-84-8432-881-0.

 Outros artigos 
Óscar I de Suecia
Xosefina de Leuchtenberg
 Casa de Bernadotte

 Ligazóns externas 
 Darryl Lundy, Xenealoxía de Óscar II (Óskar II Bernadotte, King of Sweden) en The Peerage .
 Konung Oscar II Skrifter en Project Runeberg .
 Oscar II en Project Runeberg .
 Libros sobre Oskar II, kung av Sverige och Norge, 1829-1907 en Libris.

Categoría:Reis de Suecia
Categoría:Reis de Noruega
Categoría:Nados en 1829
Categoría:Nados en Estocolmo
Categoría:Finados en 1907
Categoría:Escritores en lingua sueca
Categoría:Alumnos da Universidade de Uppsala